*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*9. számú előterjesztés*

Bátaszék Város Önkormányzata Képviselő-testületének 2017. január 25-én,

16,00 órakor megtartandó ülésére

*Szent István téren lévő II. világháborús emlékmű felújítás jóváhagyása*

|  |
| --- |
| **Előterjesztő:** dr. Bozsolik Róbert polgármester **Készítette:** Bozsolik Zoltán városüzemeltetési mb. irodavezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 01. 24.KOIS Bizottság: 2017. 01. 23. |

***Tisztelt Képviselő-testület!***

A Szent István téren lévő II. világháborús emlékművön 290 hősi halott neve szerepel. Az emlékmű állítása óta eltelt idő alatt olyan mértékben romlott a nevek olvashatósága, hogy az emlékmű felső felén lévők már nem vehetők ki.

Ezt a problémát már több alkalommal jelezték a polgármester úrnak és kérték, hogy ez a hiányosság kerüljön megszűntetésre.

Bojás János (7165 Mórágy, Alsónánai út 41.) egyéni vállalkozótól kértünk árajánlatot az alábbi műszaki tartalommal:

Az emlékmű talapzatánál maximum 4 db sötétszínű márványtáblára homokszórással betűképzés, összesen 290 név/3310 karakter. A táblákat a talapzathoz kell rögzíteni, oly módon, hogy a csapadék aláfolyás és felfagyás akadályozva legyen.

Az 1. melléklet szerinti árajánlat alapján a felújítási munkák költsége (nettó 462.417,-Ft + ÁFA) bruttó 587.270,- Ft.

Javasoljuk a felújítási munka elvégzésének jóváhagyását és a munkák elvégzéséhez szükséges forrás biztosítását.

***H a t á r o z a t i j a v a s l a t :***

**Szent István téren lévő II. világháborús emlékmű felújítására**

Bátaszék Város Önkormányzatának Képviselő-testülete

1. a II. világháborús emlékmű felújítását jóváhagyja,
2. a felújítási munkát Bojás János egyéni vállalkozóval kívánja elvégeztetni,
3. a vállalkozási díjat bruttó 587.270,- Ft Ft-ban állapítja meg, melyet a 2017. évi költségvetés terhére biztosítja;
4. megbízza a város polgármesterét a vállalkozási szerződés aláírására.

*Határidő*: 2017. február 28.

*Felelős:* Dr. Bozsolik Róbert polgármester

*Határozatról értesül:* Bojás János egyéni vállalkozó

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár